31986R1482
L 130/21
JURNALUL OFÍCIAL AL UNIUNII EUROPENE
REGULAMENTUL (CEE) NR. 1482/86 AL COMISIEI
din 15 mai 1986
de modificare a Regulamentului (CEE) nr. 3717/85 de stabilire a unor măsuri tehnice și de control referitoare la activitățile de pescuit desfășurate de navele aflate sub pavilionul Portugaliei în apele Spaniei
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere actul de aderare a Spaniei și Portugaliei, în special articolul 165 alineatul (7),
întrucât este necesară întărirea măsurilor de control referitoare la navele care pescuiesc ton alb;
întrucât sunt necesare scurtarea duratei de valabilitate a listelor periodice, extinderea la navele de peste 20 tdw a condițiilor speciale pe care trebuie să le îndeplinească pentru a fi autorizate să pescuiască și stabilirea unui regim special pentru navele sub 20 tdw;
întrucât este necesară, prin urmare, modificarea Regulamentului (CEE) nr. 3717/85 (1) al Comisiei;
întrucât măsurile prevăzute în prezentul regulament sunt conforme cu avizul Comitetului de gestionare a resurselor de pescuit,
ADOPTĂ PREZENTUL REGULAMENT:
Articolul 1
Regulamentul (CEE) nr. 37171/85 se modifică după cum urmează:
1.
La articolul 3 alineatul (2), al doilea paragraf se înlocuiește cu textul de mai jos:
„Lista navelor care pescuiesc pești migratori mari, alții decât tonul, se transmite cu cel puțin cincisprezece zile înaintea datei de intrare în vigoare; lista acoperă o perioadă de cel puțin două luni calendaristice. Lista navelor care pescuiesc ton alb se transmite cu cel puțin cincisprezece zile înaintea datei de intrare în vigoare; lista acoperă perioada cuprinsă între întâi și cincisprezece sau între șaisprezece și ultima zi a lunii.”
2.
La articolul 3 alineatul (3), a patra liniuță se înlocuiește cu textul de mai jos:
„-
coeficientul menționat la articolul 158 alineatul (2) din actul de aderare și pentru navele care pescuiesc ton alb, coeficient stabilit de către Consiliu conform procedurii prevăzute la articolul 165 alineatul (6) din actul de aderare.”
3.
La articolul 8, se adaugă alineatul de mai jos:
„Autoritățile portugheze comunică autorităților de control naționale menționate în anexă, la punctul 7, cu cel puțin 24 de ore înaintea intrării în zona de 200 de mile a Spaniei, informațiile primite în temeiul punctului 8.1 din anexă și în termen de 24 de ore de la întoarcerea navei în portul de exploatare, informațiile primite în temeiul punctului 8.2 din anexă.”
4.
În anexă, titlul de la punctul (B) se înlocuiește cu textul de mai jos:
„B. Condiții suplimentare de îndeplinit de către toate navele, cu excepția celor care pescuiesc pești migratori mari, alții decât tonul.”
5.
În anexă, fraza introductivă de la punctul 3 se înlocuiește cu textul de mai jos:
3. Toate navele autorizate să pescuiască, cu excepția navelor sub 20 tdw autorizate să pescuiască ton alb și care nu au stație radio la bord, comunică autorităților de control naționale competente menționate la punctul 7 informațiile cerute la alineatul (4), în ritmul specificat mai jos:”
6.
Se adaugă la anexă punctul următor:
Navele sub 20 tdw autorizate să pescuiască ton alb și care nu au stație radio la bord comunică autorităților de control portugheze:
înaintea plecării din portul de exploatare și cu cel puțin 24 de ore înaintea intrării în zona de 200 de mile a Spaniei:
8.1.1. datele prevăzute pentru intrarea și ieșirea din zona de 200 de mile a Spaniei;
8.1.2. caroiajul CIEM sau Copace în care este prevăzut pescuitul;
8.1.3. datele prevăzute pentru intrarea și ieșirea din porturile spaniole;
8.1.4. data prevăzută pentru întoarcerea în portul de exploatare;
în termen de 24 de ore de la întoarcerea în portul de exploatare:
8.2.1. capturile efectuate pe caroiaj CIEM sau Copace.”
Articolul 2
Prezentul regulament intră în vigoare din ziua publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 15 mai 1986.